
Ministru kabineta rīkojums Nr. 165
Rīgā 2024. gada 5. martā (prot. Nr. 10 26. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Valsts policijai) nodot Ukrainai (Ukrainas Nacionālajai policijai, Ukrainas Aizsardzības ministrijai un Ukrainas Nacionālās Gvardes uzdevumu vienībai) bez atlīdzības šādu valsts kustamo mantu (kopējā bilances vērtība 6541,55 euro):
· 1.1. trīs transportlīdzekļus Renault Master ar aprīkojumu;
· 1.2. vienu transportlīdzekli Renault Laguna ar aprīkojumu;
· 1.3. vienu transportlīdzekli Renault Mascott ar aprīkojumu;
· 1.4. vienu transportlīdzekli Hyundai Sonata ar aprīkojumu;
· 1.5. septiņus transportlīdzekļus Hyundai Santa FE ar aprīkojumu;
· 1.6. četrus transportlīdzekļus VW Caravelle ar aprīkojumu;
· 1.7. trīs transportlīdzekļus Opel Combo ar aprīkojumu;
· 1.8. vienu transportlīdzekli Volvo S80 ar aprīkojumu;
· 1.9. vienu transportlīdzekli Ford Transit ar aprīkojumu;
· 1.10. deviņus transportlīdzekļus BMW R850RT ar aprīkojumu;
· 1.11. degvielu (iepildītu transportlīdzekļos);
· 1.12. četrus bezpilota gaisa kuģus (dronus) Mavic Air 2S ar aprīkojumu.
· 2. Valsts policijai nodrošināt valsts kustamās mantas nodošanu Ukrainas Nacionālajai policijai, Ukrainas Aizsardzības ministrijai un Ukrainas Nacionālās Gvardes uzdevumu vienībai.
· 3. Valsts policijai atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu. Valsts policijas atbildīgajai amatpersonai parakstīt nodošanas un pieņemšanas aktu. Valsts policijas priekšniekam apstiprināt parakstīto nodošanas un pieņemšanas aktu.

